དར་རྒྱལ་ལྷ་མཚོ་དཀར་པོ་ནི་གནས་རི་ཆེན་མོ་དར་རྒྱལ་སྤུན་གསུམ་གྱི་པང་དུ་ལྟེམ་མེར་འཁྱིལ་ཡོད་ཅིང་དེར་བགྲོད་པ་ལ་དར་རྒྱལ་ཉག་ཁ་ནས་སྤང་རི་སྔོན་མོ་རྐང་པས་བཅགས་ཤིང་ཕལ་ཆེར་ལེ་བར་དྲུག་ཙམ་ལ་བསྐྱོད་ན།དར་རྒྱལ་སྤུན་གསུམ་ཀྲོང་ངེར་འགྱིང་བ་མིག་མདུན་དུ་མངོན་འོངས་པ་དང་།དེ་ནས་ཡོངས་གྲགས་སུ་དྲང་དྲང་ལ་རུ་འབོད་པའི་བགྲོད་དཀའ་བའི་སྣང་བ་སྟེར་བའི་རྫ་ལམ་བརྒྱུད་ནས་འགྲོ་དགོས།གལ་ཏེ་ཁྱེད་རང་ཞོགས་པའི་ཉི་རྩེ་དང་འགྲོགས་ནས་དྲང་དྲང་ལ་རུ་ཐོན་ན་སྐབས་དེའི་ཡུལ་ལྗོངས་ཀྱི་བཀོད་པ་ནི་རྒྱ་ནག་གི་ཐའེ་ཧྲན་རི་བོའི་ཉི་ཤར་གྱི་ཡུལ་ལྗོངས་དེ་དང་ཆ་ཀུན་ནས་མཚུངས་སོ།